Työnantajasanktiodirektiivin täytäntöönpano, hallituksen esityksen valmistelu

Asettaminen	
	Sisäasiainministeriö on tänään asettanut hankkeen liittyen työnantajasanktiodirektiivin kansalliseen täytäntöönpanoon (ulkomaalaislain muutos).	

Toimikausi	
	Hallituksen esitys ulkomaalaislain muuttamiseksi on tarkoitus antaa eduskunnalle kevätistuntokaudella 2011.	

Tausta	
	Neuvoston direktiivi 2009/52/EY (EUVL L 168/24 30.6.2009) maassa laittomasti oleskelevien kolmansien maiden kansalaisten työnantajiin kohdistettavia seuraamuksia ja toimenpiteitä koskevista vähimmäisvaatimuksista (”työnantajasanktiodirektiivi”) on pantava täytäntöön 20.7.2011 mennessä. Direktiivin täytäntöönpanosta on käyty keskustelua ja kirjeen-vaihtoa työ- ja elinkeinoministeriön, oikeusministeriön ja sosiaali- ja terveysministeriön kanssa.	

Tavoitteet	
	Saatetaan ulkomaalaislain säännökset vastaamaan direktiivin sisältöä. Tavoitteena on saada muutokset voimaan samaan aikaan muilla hallinnonaloilla (TEM, OM) direktiivin johdosta tehtävien muutosten kanssa. Direktiivi voidaan panna täytäntöön yhtenä tai useana toisistaan irrallisena kokonaisuutena. Valmistelun aikana voidaan edelleen pyrkiä yhteen esitykseen, mikäli se osoittautuu tarkoituksenmukaiseksi erityisesti aikataulullisista näkökohdista.	

Tehtävä	
	Valmistellaan tarvittavat ehdotukset ulkomaalaislain muuttamiseksi.	

Organisointi	
		
	Hankkeen vastuuhenkilö on ylitarkastaja Tero Mikkola. Muut valmistelijat ovat ylitarkastaja Harri Sivula ja ylitarkastaja Mirkka Mykkänen sekä lainsäädäntöneuvos (johdon tuki). 

Direktiivi edellyttää muutoksia myös oikeus-, työ- ja elinkeino- sekä mahdollisesti sosiaali- ja terveysministeriön vastuulla olevaan lainsäädäntöön. Hankkeen valmistelijat pitävät ak-tiivisesti yhteyttä ko. ministeriöiden vastuuvalmistelijoihin ja koordinoivat valmistelua tältä osin. Näin hankkeessa pysyy ajantasainen tieto siitä miten eri ministeriöiden vastuulla ole-vien säädösmuutosten osalta valmistelu kussakin ministeriössä etenee. 

Kustannukset ja rahoitus	
	Työ tehdään virkatyönä.	

	Osastopäällikkö, Ylijohtaja	Pentti Visanen	

	Ylitarkastaja	Tero Mikkola	

JAKELU	
	Hankkeen vastuuhenkilö ja muut valmistelijat	

TIEDOKSI	
	Ministeri Thors
Kansliapäällikkö Viljanen
Erityisavustaja Bergman
SM/MMO esittelijät
OM/Sanna Mikkola
STM/Kirsi Kyrkkö
TEM/Päivi Kantanen